[{"text_idx": "#000001", "text": "Bydd S4C yn torri tir newydd tymor yma wrth i\u2019r sianel ddarlledu ge\u0302m fyw o Uwch Gynghrair Merched Cymru Orchard am y tro cyntaf."}, {"text_idx": "#000002", "text": "Y ge\u0302m ddarbi rhwng Caerdydd a phencampwyr y tymor diwethaf, Abertawe, sydd wedi ei dewis ar gyfer y darllediad hanesyddol ar benwythnos agoriadol y tymor newydd."}, {"text_idx": "#000003", "text": "Gyda\u2019r ge\u0302m yn cael ei chwarae tu o\u0302l i ddrysau caeedig yn Stadiwm Lecwydd yng Nghaerdydd ar ddydd Sul 27 Medi, bydd darllediad Sgorio yn cychwyn ar S4C am 3.50pm, cic gyntaf am 4.00pm."}, {"text_idx": "#000005", "text": "Meddai Gwennan: \u201cMae\u2019r ffaith bod y ge\u0302m yn fyw yn gyffrous dros ben ac yn hwb enfawr i\u2019r gynghrair. Mae proffil pe\u0302l droed merched wedi cynyddu tipyn dros y blynyddoedd diwethaf."}, {"text_idx": "#000008", "text": "\u201cMae safon y pe\u0302l-droed a lefel adloniant y gynghrair yn uchel ac mi ydyn ni\u2019n edrych ymlaen at ge\u0302m ddarbi wych rhwng dau o dimau gorau\u2019r wlad.\u201d"}, {"text_idx": "#000010", "text": "\u201cRy\u2019n ni\u2019n gweithio\u2019n agos gydag ein partneriaid darlledu i gynyddu ymwybyddiaeth ac i wneud ge\u0302m y merched yn fwy gweledol, gan arwain at gynyddu cyfranogiad a buddsoddiad pellach yn y gamp sy\u2019n tyfu cyflymaf ledled Ewrop.\u201d"}, {"text_idx": "#000011", "text": "Er gwaethaf effaith COVID-19 ar y tymor diwethaf, fe lwyddodd y ddau di\u0302m i gwblhau\u2019r ddwy ge\u0302m yn erbyn ei gilydd; Abertawe oedd yn fuddugol o ddwy go\u0302l i ddim yn eu ge\u0302m gartref yn Hydref, cyn i\u2019r ddau rannu\u2019r pwyntiau mewn ge\u0302m ddi-sgo\u0302r yng Nghaerdydd ym mis Mawrth eleni."}, {"text_idx": "#000012", "text": "Daeth y tymor i ben yn gynnar gyda sawl ge\u0302m ar o\u0302l i\u2019w chwarae, ond gyda\u2019r Elyrch wedi casglu cyfartaledd rhagorol o 2.82 pwynt bob ge\u0302m, fe\u2019u coronwyd yn bencampwyr, gyda Met Caerdydd yn ail (2.45 pwynt bob ge\u0302m) a Caerdydd yn drydydd (2.20 pwynt bob ge\u0302m)."}]